Frumsýnt 21. febrúar 2020 Sýningin er á ensku „ Hún þarf greinilega á hjálp að halda “ – Umhyggjusamur áhorfandi The Brogan Davison Show er uppistandsleiksýning sem skoðar hvað það er að sviðssetja „ sjálf “ í flóknum heimi sjálfsmyndarpólitíkur og endursköpunar . Sýningin dansar á hárfínni línu há - og lágmenningar , afþreyingar og samtímagjörningarlistar . Henni tekst svo sjaldnast að gera öllum til geðs – þrátt fyrir að leggja allt í sölurnar . Í sýningunni gerir hin vandræðanlega og viðkvæma Brogan Davison tilraun til þess að sigra hug og hjörtu áhorfenda . Hún segir sögur og brandara úr uppvexti sínum í breskri verkamannastétt , endurlifir tíma sinn sem bakraddasöngvari í rokk og ról ábreiðuhljómsveit pabba síns og á í heimspekilegu samtali við míkrafónstand . Í kjarna þessarar einlægu og sprenghlægilegu sýningar er að finna væntumþykju fyrir hinu misheppnaða . Þannig er dregin fram sú fegurð og það frelsi sem er að finna í ófullkomleikanum . The Brogan Davison Show er í senn einfeldningsleg og gáfuleg sýning , viðfangsefnin eru fjölbreytt en sýningin er fyrst og fremst ástarjátning til allra sem eru að reyna að finna sig . The Brogan Davison Show er nýjasta sviðsverk verðlaunasviðshópsins Dance For Me sem er samstarf danshöfundarins Brogan Davison og leikstjórans Péturs Ármannssonar . Þau kafa nú enn dýpra ofan í rannsóknir sínar á sviðsetningu sjálfsins í þessari frábæru sýningu sem er full af ást , reiði , hugrekki og heimsku . Sýningin hefur meðal annars verið sýnd í Productiehuis Theater Rotterdam ( HOL ) , Fabbrica Europa ( IT ) , Meteor Festival ( NO ) , Rosendal Teater ( NO ) , Everybody’s Spectacular ( ISL ) og Reykjavík Dance Festival ( ISL ) .